Schizorhina

Se systematisk inndeling

Schizorhina er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea).

 Utseende 
Nokså små (ca. 10 millimeter), nokså brede, rødbrune eller gulbrune gullbasser uten metallisk glans. Hodet er noe forlenget forover, "snuten" er dypt kløvet i midten (slektsnamnet betyr "kløvet nese"). Pronotum er sterkt, nesten rettlinjet tilsmalnet forover. Scutellum er ganske stort og kileformet. Dekkvingene har svakt antydete punktrader.

 Levevis 
Larvene lever gjerne i råtnende ved eller annet dødt, organisk materiale.

 Utbredelse 
Slekten er utbredt i Australia (New South Wales, Queensland).

 Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien gullbasser, Cetoniinae Leach, 1815 – ofte regnet som en egen familie
 Stammen Schizorhinini Burmeister, 1842
 Understammen Schizorhinina Burmeister, 1842
 Slekten Schizorhina Kirby, 1825 - 2 arter
 Schizorhina atropunctata (Kirby, 1818)
 Schizorhina immaculata Lea, 1914

 Eksterne lenker 

 Barcode of Life - Schizorhina. Med bilder av artene
 Bilde av Schizorhina immaculata 
 Liste over artene

Kategori:Gullbasser
Kategori:Biller formelt beskrevet i 1825
Kategori:Dyr formelt beskrevet av William Forsell Kirby